"Ҳара Москва аполигон Лабино ҳаҟоуп. Аԥсуаа ҳнаҩс ирацәаҩуп еиуеиԥшым атәылақәа рхаҭарнакцәа. Атанктә биатлон ҳалахәхоит х-екипажк. Ҵыԥх екипажк алахәын, актәи аҭыԥ ааныркылеит. Сынтәа ишахәҭоу еиԥш аекипажқәа хԥа ыҟоуп, хҩы-хҩы ҳҭатәоуп", - иҳәеит Ӷәынџьиа.
Шәазыӡырҩы аудио.
Жәларбжьаратәи арратә хәмаррақәа АрМИ-2021 мҩаԥысуеит нанҳәа 22 инаркны цәыббра 4 аҟынӡа. 11 тәыла рҿы имҩаԥысуеит арратә хәмаррақәа, 34 еицлабра ирылахәхоит 280 команда 34 ҳәынҭқарра рҟынтәи (Аԥсни Аахыҵ Уаԥстәылеи абрахь иналаҵаны). Раԥхьаӡа акәны ахәмаррақәа ирылахәхоит: Бразилиа, Буркина-Фасо, Кипр, Малаизиа, Камерун, Еквадор. Сынтәа АрМИ иалахәхаз зегь хыԥхьаӡарала иааидкыланы 459 нызқьҩык инареиҳаны иҟалоит ҳәа адырра ҟаиҵахьан Урыстәыла атәылахьчара аминистр Сергеи Шоигу.
Иара убас шәаԥхьар ҟалоит: